પાકિસ્તાનના ખૈબર પખ્તૂનખ્વા પ્રાંતના ચિત્રાલ જિલ્લામાં ભારે હિમવર્ષા થઇ હોવાના સમાચાર આવ્યા છે. ઘણી જગ્યાઓએ હિમપ્રપાતની ઘટનાઓ પણ થઇ છે, જેને કારણે પાંચ મકાન બરફની નીચે દટાઇ ગયા છે. ઉપલબ્ધ જાણકારી અનુસાર આ હિમપ્રપાતને કારણે 14 લોકોનું મૃત્યુ થયું છે. ભારે બરફ નીચેથી આ 14 લોકોના શબ કાઢવામાં આવ્યા છે, જેમાં 6 મહિલાઓ, 6 બાળકો અને 2 પુરૂષનો સમાવેશ થાય છે. ભારે હિમવર્ષાને કારણે આ ક્ષેત્રના લોકોને સુરક્ષિત સ્થાને ખસેડવાની કામગીરી પણ શરૂ થઇ ચૂકી છે.